Kat tit - Dieter F. Uchtdorf
10785_036_34uchtdorf
Chè frè mwen ak chè zanmi mwen, sa ranpli kè m ak gratitid ak lajwa pou m avèk nou la a. Mwen konplimante papa yo ak granpapa yo ki mennen pitit gason yo ak pitit pitit gason yo la a. Mwen konplimante nou menm jènjan yo dèske nou chwazi pou nou la a jodia. Sa se bon kote nou dwe ye a. Mwen espere n ap kapab santi fratènite ki ini nou an, e mwen priye pou isit la, pami frè nou yo, nou va jwenn plas nou, ansanm avèk sipò ak amitye.
Nou menm gason yo nou pafwa idantifye tèt nou pa tit. Anpil nan nou gen plizyè tit, e yo chak di yon bagay enpòtan sou idantite nou. Paregzanp, gen kèk tit tankou pitit, frè, mari, ak papa ki dekri wòl nou nan fanmi nou. Gen lòt tit tankou doktè, sòlda, oswa atizan ki dekri okipasyon nou nan mond lan, E gen lòt ankò ki dekri pozisyon nou andedan Legliz la.
Jodia mwen ta renmen sigjere kat tit mwen panse ki aplike pou tout detantè Prètriz nan mond lan---tit ki ka ede nou rekonèt wòl pèsonèl nou nan plan etènèl Bondye a ak potansyèl nou kòm detantè prètriz nan Legliz Jezikri pou Sen Dènye Jou yo.